Domenico Modugno

Domenico Modugno (Polignano a Mare, 9 'e jennaro 1928 - Lampedusa, 6 'e aùsto 1994), è stato nu cantautore vincitore 'e 2 Grammy Award, cumpositore e attore 'taliano. È cunziderato lo pate de cantautore taliane e comm'autore nterprete è fra 'e cchiù grande d'Europa.

 Biografìa 
Nascette 'o 9 'e jennaro 1928, 'e orìggene mudieste, a Polignano a Mare 'n pruvincia 'e Bari, nu paisiello 'e case janche vicino ô mare. Dô pate Cosimo cumannante dô Cuorpo dî Guardie Municipale a San Pietro Vernotico (BR), se mparò già da piccerillo a suonare 'a chitarra e 'a fisarmonica e erredetò na grande passione pâ mùseca, cumponenno 'a só primma canzone a 15 anne.

Ammareggiato da vita 'e paese, a 19 anni scappò 'e casa e si ne jì a Turino, addó s'adattò a fà 'o gommista dinta na fàbbreca. Returnato ô paese pe ffà 'o servizzio melitare, repartì pe Romma addó p'enizià 'a cariera artistica suja se mise a facere ancora na vota 'i cchiù ùmile mestiere. Partecepò dint'ô 1951 ô cuncurzo p'attore ô Cientro Sperimentale de Cinematugrafìa, a ddó fùe ammiesso e a ddó, successivamente, vinze 'a borza 'e studio comm'o mijore scolaro dâ sezzione de recetazzione. 'N chillu tiempo già avette parte 'n film comme p'esempio prise parte nâ verzione cinematugrafica 'e Filumena Marturano 'e Eduardo De Filippo.

Dopp'a ll'apparizzione televesiva 'n Il Mantello Rosso dint'ô 1955, enìzia 'a cariera 'e cantante. Modugno addeventò uno de prutaguniste da mùseca leggera 'nternazzionale quanno, cu' Nel blu dipinto di blu (cchiù nota comme Volare) triunfette ô Festival di Sanremo do 1958 'nsieme a Johnny Dorelli. 'A canzone arrevò terza a ll'Eurofestival e vincette dint'ô 1958 doje Grammy Award (fùje pe tant'anne l'ùneco a vince' nu tale premmio pe na canzone taliana), uno comme disco 'e ll'anno e uno comme canzone 'e ll'anno 1958. Pure 'o Cash Box Bilboard ce diette ll'Oscar pa mijore canzone 'e ll'anno e recevette 'n dono dî 'ndùstie musecale tre dische d'oro, uno pe 'o mijore cantante, uno pe 'a mijore canzone e uno pe 'o disco cchiù vennuto.

Modugno hà partecepato a 11 Festival di Sanremo vincenno quatto vote (record ca tiene ansieme a Claudio Villa): dint'ô 1958 cu' Nel blu dipinto di blu, dint'ô 1959 cu' Piove sempe 'n coppia cu' Johnny Dorelli, dint'ô 1962 'n coppia cu' Claudio Villa cu' Addio... addio... e dint'ô 1966 cu' Dio, come ti amo ansieme a Gigliola Cinquetti. Dint'ô 1960 s'è classefecato secunno ansieme a Teddy Reno cu' Libero.

Hà partecepato a tre edizzione 'e ll'Eurofestival (1958, 1959 e 1966) classifecannose, che stesse canzone puortate a Sanremo, respettivamente terzo, sesto e diciassettésemo (ùrdemo). Dint'ô 1964 vincette 'o Festival 'e Napule cu' Ornella Vanoni cha canzone Tu si' na cosa grande.

Attore tiatrale e cinematugrafico, recetò dint' â cummedia musecale Rinaldo in campo (1961), 'e Garinei e Giovannini, e 'n Liolà, prisa da célebbre ópera 'e Luigi Pirandello. Po cinema realezzò comme autore-attore 'o film autobiografico Tutto è musica (1963), mente do 1973 ô 1976 fùe Mackie Messer  l'Opera da tre soldi 'e Weill-Brecht, deretta da Giorgio Strehler. Dint'ô 1974 vincette 'o Premmio Tenco, ch'è 'a primma rassegna da canzone d'autore 'e Sanremo.

Artista notissimo e da grande presenza scéneca, ce fùje attrebuìto pure 'o nomme 'e Mister Volare, referennose â suja canzone. Fra l'ate canzone s'allecuordano Piove, Vecchio frack, Resta cu' mme, Dio, come ti amo e Lu pisci spada ('n lengua siciliana). 'N realtà 'a suja capacetà 'e cantà 'n siciliano ce deriva da l'avére vissuto dinta l'anne da giuvenezza a San Pietro Vernotico, comune da pruvincia 'e Brinnese, addó, comme 'n tutto 'o Salento, 'o dialetto è assaje sìmmele ô siciliano.

Domenico Modugno fùje curpito da n'ictus dint'ô 1984 dinte prove da trasmissione 'e Canale 5 La Luna del Pozzo e fùje custrietto a lassà ll'attività artisteca. Se dedecò â pulìtica e venne eliétto parlamentare dinte liste do Partito Radicale do 1987 ô 1992.

Murì dinta casa soja 'e Lampedusa dint'ô 1994, struncato 'e nu 'mpruvviso e, 'sta vota, fatale novo ictus.

 Mùseca 
 Successi 
Musetto (1956)
Lu minaturi (1956)
Lazzarella (1957)
Strada 'nfosa (1957)
Nel blu dipinto di blu (popularmente pure Volare) (1958)
Io - (faciuta pure comme Ask me (Io) da Elvis Presley) (1958)
L'uomo in frack (o Vecchio frack) (pure 'n spagnuolo Viejo frack e 'n frangese L'homme en habit) (1958)
Piove (popolarmente anche Ciao, ciao bambina) (pure 'n spagnuolo Llueve) (1959)
Le farfalle - (1959)
Tu non sei più la mia bambina (1959)
Libero (1960)
Notte di luna calante (1960)
Giovane amore (1961)
Dalla mia finestra sul cortile (1961)
La novia (1962)
Stasera pago io (1962)
Addio... addio... (1962)
Notte chiara (1962)
Selene (1962)
Se Dio vorrà (1962)
Lettera di un soldato (1963)
Tu si' na cosa grande (1964)
Che me ne importa... a me (o Il tango d'Armando) (1964)
Un pagliaccio in paradiso (1964)
L'avventura (1965)
Dio, come ti amo (pure 'n spagnuolo Dios, como te amo e Dios mio, como te quiero) (1966)
Sopra i tetti azzurri del mio pazzo amore (1967)
Meraviglioso (1968)
Il posto mio (1968)
Come hai fatto (pure 'n spagnuolo Como has hecho) (1970)
La lontananza (pure 'n spagnuolo La distancia es como el viento) (1970)
Come stai? (pure 'n spagnuolo ¿Cómo estás?) (1971)
Un calcio alla città (pure 'n spagnuolo Un puntapié a la ciudad) (1972)
Dopo lei (1972)
Amara terra mia (1973)
Questa è la mia vita (1974)
Piange ...il telefono (cu' Francesca Guadagno) (pure 'n spagnuolo Llora el teléfono) (1975)
Il maestro di violino (pure 'n spagnuolo El maestro del violín) (1975)
L'anniversario (1976)
Il vecchietto (1977)
Delfini (Sai che c'è) (cu' fijo Massimo Modugno) (1992)
La donna riccia
La sveglietta
Io, mammeta e tu (pure 'n frangese Moi, ta mère et toi)
'O ccafè
Pasqualino Maragià
Marinai, donne e guai
Sole, sole, sole
Tre briganti e tre somari (cu' Franco Franchi e Ciccio Ingrassia)
Resta cu' mme
Sole malato
Lu pisci spada
Malarazza
I cadetti di Guascogna
Buon Natale a tutto il mondo
Viva l'America
O' Vesuvio
Che cosa sono le nuvole
Santo Valentino
Appendi un nastro giallo
Mariti in città
No, bambina mia
Nisciuno po' sapé
Oceano (Infinito mare)
Scioscia popolo
'O sole mio
Sogno di mezza estate
Una tromba d'argento
Sì sì sì

 Festival 'e Sanremo 
1956 Musetto (scritta, nun cantata)
1958 Nel blu dipinto di blu (Volare) (cu' Johnny Dorelli)
1959 Piove (Ciao, ciao, bambina) (cu' Johnny Dorelli)
1960 Libero
1962 Addio... addio... (cu' Claudio Villa)
1964 Che me ne importa a me
1966 Dio, come ti amo (cu' Gigliola Cinquetti)
1967 Sopra i tetti azzurri del mio pazzo amore
1968 Il posto mio (cantata, nun scritta)
1971 Come stai?
1972 Un calcio alla città
1974 Questa è la mia vita

 Festival 'e Napule 
1957 Lazzarella (scritta, nun cantata)
1964 Tu si' na cosa grande (cun Ornella Vanoni)

 Eurofestival 
1958 Nel blu dipinto di blu (Volare)
1959 Piove (Ciao, ciao, bambina)
1966 Dio, come ti amo

 Filmugrafìa 
 Attore cinematugrafico 
1949 I pompieri di Viggiù
1951 Filumena Marturano
1952 Carica eroica
1953 Anni facili
1954 Questa è la vita
1957 Lazzarella
1958 Io, mammeta e tu
1958 Nel blu dipinto di blu
1959 Europa di notte
1959 Napoli è tutta una canzone
1960 Appuntamento ad Ischia
1960 Sanremo, la grande sfida
1961 Il giudizio universale
1962 L'onorata società
1963 Tutto è musica (Pure reggìa)
1967 Capriccio all'italiana
1972 Lo scopone scientifico (partecipazzione staurdinaria, Righetto amoroso 'e Antonia)
1975 Piange il telefono
1975 La sbandata
1976 Il maestro di violino

 Attore televisivo 
1955 Il mantello rosso
1965 Scaramouche
1969 Un colpo di fortuna
1972 Il marchese di Roccarverdina
1977 Don Giovanni in Sicilia
1984 Western di Cose nostre

 Teatrugrafìa 
 Attore tiatrale 
1952 Il borghese gentiluomo
1954 Controcorrente
1956 Il diluvio
1958 La rosa di zolfo
1961 Rinaldo in campo
1963 Tommaso d'Amalfi
1965 L'isola delle capre
1968 Liolà
1969 Mi è cascata una ragazza nel piatto
1971 Non svegliate la signora
1973 L'opera da tre soldi
1979 Cyrano
1981 L'uomo che incontrò se stesso

 Cullegamiénte stierne 
'O sito ufficiale

Categurìa:Cantante taliane
Categurìa:Atture taliane
Categurìa:Vinciture d''o Festival 'e Sanremo